Nigeria

Lefatshe la **Nigeria**, le le tlhomamisitsweng semmuso ka leina la **Federal Republic of Nigeria**, ke lefatshe le le kwa bophirima jwa Aforika. Le fa gare ga kgaolo ya Sahel kwa bokone, le Gulf of Guinea mo lewatleng la Atlantic kwa borwa. Lefatshe le le bophara jwa dikhilomithara di le dikete di fle makgolo a ferabongwe, masome a mabedi le boraro, makgolo a supa, masome a marataro le boferabongwe. Le na le palo ya batho ba feta makgolo a mabedi le masome a mararo a dimilione, ke lone lefatshe le le nang le palo ya batho ba bantsi go feta mafatshe otlhe mo Aforika, mme ele la borataro mo lefatsheng lotlhe. Lefatshe la Nigeria le kopanetse molelwane le la Niger kwa bokone, la Chad kwa bokone botlhaba, Cameroon kwa botlhaba le Benin kwa bophirima. Lefatshe la Nigeria le na le dikgaolo di le masome a mararo le borataro le toropokgolo Abuja. Toropo e kgolo mo Nigeria go ya ka palo ya batho ke ya Lagos, e e leng yone e kgolo mo Aforika ebile e le nngwe ya tse dikgolo mo lefatsheng ka kakaretso.

Lefatshe la Nigeria ke legae la dingwao tse di farologaneng, dikgaolo tse di saleng di nna teng pele ga go busiwa ke mafatshe a mangwe le magosi a a saleng a nna teng pele ga meleniamo wa bobedi pele ga ga Keresete. Bogosi jwa Hausa bo ne bo nna kwa bokone, fa jwa Edo bo nnile kwa borwa, ba Igbo bone ba nna kwa bokone-botlhaba. Kwa borwa-bophirima, ba Oyo ba sala morago ba morafe wa Yoruba. Kgaolo e Nigeria e leng mo go yone gompieno e ne e le legae la dikgaolo tsa ditoropo. 

Lefatshe la Nigeria le na le dikgaolo di le dintsi, le nniwa ke merafe e feta makgolo a mabedi le masome a matlhano e bua diteme di le makgolo a matlhano, yotlhe e na le dingwao tse di farologaneng. Merafe e meraro e metona ke ya Hausa kwa bokone, Yoruba kwa bophirima le Igbo kwa botlhaba, yotlhe e le 60% wa batho botlhe ba lefatshe le. Puo e e tlhomamisitsweng ke ya sekgoa, e le yone e e tlhophilweng go gokaganya batho lefatshe ka bophara. Molaomotheo wa Nigeria o netefatsa gore go nne le  kgololesego ya ditumelo, mme ebile ke legae la bontsi jwa batho ba tumelo ya Islam le baKeresete. Lefatshe la Nigeria le kgaogantswe ka bogare gareng ga ma Muslim ba ba nnang kwa bokone le BaKeresete ba ba nnang kwa borwa; ditumelo tsa mo gae tsa ba merafe ya Igbo le Yoruba, di na le dipalonyana di se kae fela.

Lefatshe la Nigeria le bidiwa mogaka wa Aforika ke banni ba lone ka ntlha ya palo ya batho ba lone le itsholelo ya lone, ba lekgotla la World Bank ba le supa fa e le mmaraka o o solofetsang, Nigeria ke  leloko la African Union le makgotla a mangwe a akaretsa United Nations, Commonwealth of Nations, NAM, Economic Community of West African States, Organisation of Islamic Cooperation le la OPEC. 

## Tlholego
Leina la Nigeria le tswa mo leineng la noka ya Niger e e ralalang lefatshe le. Leina le le ne la bewa ka ngwaga wa 1897,Firikgong a le malatsi a ferabobedi, le bewa ke mmega dikgang wa kwa Britain ebong Flora Shaw. Lefatshe la baagisanyi la Republic of Niger le lone le tsaya leina la lone mo nokeng e. Ditso tsa leina la Niger ga di itsiwe. Go belaesega e le go fetolwa ga leina la puo ya Tuareg le le neng le dirisiwa ke banni ba ba bapileng le noka gaufi le Timbukhu pele ga puso ya maYuropa. pele ga Flora Shaw a akanyetsa leina le, maina a mangwe a a neng a kakantsho e ne e le Royal Niger Company Territories, Central Sudan, Niger Empire, Niger Sudan le Hausa Territories.

## Metswedi